ആകാശത്തും കണ്ണുകള് എന്നപേരിലുള്ള പദ്ധതിക്ക് 11,000 കോടി! പ്രതിരോധ ഗവേഷണ വികസന കേന്ദ്രത്തിന്റെ നേതൃത്വത്തില് തദ്ദേശീയമായി വിമാനങ്ങള് സജ്ജമാക്കുവാന് ഒരുങ്ങി രാജ്യം ആകാശ കണ്ണുകളെ കൂര്പ്പിക്കാന് ഒരുങ്ങി ഇന്ത്യ... രാജ്യത്തെ മണ്ണിലേക്ക് പറന്നിറങ്ങാന് ഒരുങ്ങുന്നത് ആറു പുതിയ നിരീക്ഷണവിമാനങ്ങള്..... പദ്ധതിക്ക് 11,000 കോടി രൂപയുടെ ചിലവ് പ്രതീക്ഷിച്ചു കേന്ദ്രസര്ക്കാര്.. വ്യോമസേനയ്ക്കു വീണ്ടും കരുത്ത് കൂട്ടാന് ഇന്ത്യയുടെ ആ നീക്കം..... പ്രതിരോധ രംഗത്ത് പ്രാധാന്യം ഏറെയുള്ള വ്യോമനിരീക്ഷണം ശക്തിപ്പെടുത്തുക എന്ന ലക്ഷ്യത്തോടെ പുതിയ നീക്കത്തിലേക്ക് വ്യോമസേന. പദ്ധതിയ്ക്ക് കേന്ദ്രസര്ക്കാര് അംഗീകാരം നല്കിയിരിക്കുകയാണ്. ആറു പുതിയ നിരീക്ഷണവിമാനങ്ങള് ഒരുക്കുകയാണ് രാജ്യം... ആകാശത്തും കണ്ണുകള് എന്നപേരിലുള്ള പദ്ധതിക്ക് 11,000 കോടിയാണ് ചെലവു വരുന്നത്. പ്രതിരോധ ഗവേഷണ വികസന കേന്ദ്രത്തിന്റെ നേതൃത്വത്തില് തദ്ദേശീയമായാണ് വിമാനങ്ങള് സജ്ജമാക്കുന്നത്. ഈ പദ്ധതിക്ക് പ്രധാനമന്ത്രി നരേന്ദ്രമോദിയുടെ അധ്യക്ഷതയിലുള്ള കേന്ദ്ര മന്ത്രിസഭാ സുരക്ഷാസമിതി അംഗീകാരം നല്കിയിരിക്കുകയാണ് . വ്യോമസേനാവൃത്തങ്ങള് പറയുന്നത് ചൈനയുടെയും പാകിസ്താന്റെയും അതിര്ത്തികളില് അതിശക്തമായ നിരീക്ഷണത്തിന് ഈവിമാനങ്ങള് സഹായിക്കുമെന്നാണ് . ഇതിനായി കുറഞ്ഞവിലയ്ക്ക് വാങ്ങുവാന് ഉദ്ദേശിക്കുന്നത് എയര് ഇന്ത്യയുടെ ശേഖരത്തിലുള്ള എ321 ജെറ്റ്ലൈനര് യാത്രാവിമാനങ്ങളാണ്. ഈ വിമാനങ്ങളില് ഡി.ആര്.ഡി.ഒ. വികസിപ്പിച്ചെടുത്ത എയര്ബോണ് ഏളി വാണിങ് ആന്ഡ് കണ്ട്രോള് സംവിധാനം സജ്ജമാക്കാനും പദ്ധതിയുണ്ട്. ഇതിനുവേണ്ടി എയര്ബസിന്റെ സഹായത്തോടെ വിമാനങ്ങള്ക്ക് ഘടനാപരമായി മാറ്റംവരുത്തുവാന് ഒരുങ്ങുകയാണ് . പ്രവര്ത്തനം മുഴുവന് ഇന്ത്യയിലാണ് നടക്കുന്നത്. പാകിസ്താനും ചൈനയും വ്യോമനിരീക്ഷണരംഗത്ത് ഇന്ത്യയെക്കാള് മുന്നിലാണ്. അതുകൊണ്ടുതന്നെ പുതിയ സംവിധാനങ്ങളോടെയുള്ള വിമാനങ്ങള് വ്യോമസേനയ്ക്ക് അത്യാവശ്യമായ കാര്യം തന്നെയാണ്. ആ ഒരു പദ്ധതിക്ക് ഇപ്പോള് കേന്ദ്രസര്ക്കാര് കൂടി അനുമതി നല്കിയതോടെ വ്യോമസേനയ്ക്ക് കൂടുതല് ആത്മധൈര്യം പകര്ന്നു കിട്ടുകയാണ്. ആദ്യവിമാനം നാലുവര്ഷത്തിനകം പുറത്തിറക്കാനാണ് പദ്ധതിയിടുന്നത്. മുഴുവന് വിമാനങ്ങളുംഏഴുവര്ഷത്തിനുള്ളില് വ്യോമസേനയുടെ ഭാഗമായി മാറുകയും ചെയ്യും.ഈ നിരീക്ഷണവിമാനങ്ങള്ക്ക് നിരവധി പ്രത്യേകതകള് ഉണ്ട്. യുദ്ധവിമാനങ്ങള്, ക്രൂസ് മിസൈലുകള്, ഡ്രോണുകള് എന്നിവയെ ഭൂമിയിലെ റഡാറുകളെക്കാള് മുന്നേ കണ്ടെത്താന് കഴിയും. നിരീക്ഷണത്തിനായി ഇപ്പോള് വ്യോമസേനയ്ക്കുള്ളത് ഇസ്രയേലി ഫാല്ക്കണ് എവാക്സ് സംവിധാനമുള്ള മൂന്നു റഷ്യന് ഐ.എല്76 വിമാനങ്ങള്, നേത്ര എന്നപേരിലുള്ള തദ്ദേശീയ റഡാര് സംവിധാനമുള്ള രണ്ട് ബ്രസീലിയന് എംബ്രയര് 145 ജെറ്റ് വിമാനങ്ങള് എന്നിവയാണ്. പഴയതായ ആവ്റോസ് വിമാനങ്ങള്ക്കുപകരം പുതിയ 56 എയര്ബസ് യാത്രാവിമാനങ്ങള് വാങ്ങാന് 21,000 കോടി രൂപയുടെ കരാറിന് അനുമതി ലഭിച്ചതും വ്യോമസേനയെ സംബന്ധിച്ചിടത്തോളം നിര്ണായകമാകുകയാണ് . എയര്ബസ് ഡിഫന്സ് ആന്ഡ് സ്പെയിസ് ഓഫ് സ്പെയിനുമായാണ് മിലിറ്ററി സി295 എം.ഡബ്ള്യു. യാത്രാവിമാനങ്ങള് വാങ്ങാന് കരാറുണ്ടാക്കുന്നത്. 56 വിമാനങ്ങളില് 16 എണ്ണം സ്പെയിനില്നിന്ന് നേരിട്ട് വാങ്ങുകയും 40 വിമാനങ്ങള് ഇന്ത്യയില് ടാറ്റാ കണ്സോര്ഷ്യം എയര്ബസിന്റെ സഹകരണത്തോടെ നിര്മിക്കുകയും ചെയ്യും. ആദ്യമായാണ് ഇന്ത്യയില് ഒരു സ്വകാര്യകമ്ബനി സൈനികവിമാനം നിര്മിക്കുന്നതെന്ന പ്രത്യേകത ഇതിനുണ്ട്. ഏതായാലും ഇവകൂടി വ്യോമസേനയുടെ ഭാഗമാകുമ്ബോള് തീര്ച്ചയായും അത് വളരെയധികം നേട്ടം ചെയ്യും.